Downloaded from YTS.MX
Official YIFY movies site: YTS.MX
Šport odraža svet, v kakršnem živimo.
Veliko podležev je.
Vedno se kaj dogaja.
Moč, politika, denar, korupcija.
Temna plat tekem.
Hekerja si človek predstavlja kot tipa v kleti,
ki vdira v zapletene varnostne sisteme.
On pa je naredil nekaj čisto preprostega.
Samo najšibkejšo točko je našel.
S klikom sem mu odprl vrata.
In vzel je, kar je hotel.
18 milijonov dokumentov. E-pošta, pogodbe, razpredelnice...
Cristiana Ronalda bodo morda obtožili utaje davkov.
To je nekaj, kar odpre okno v družbo,
ki ga ne bi smeli odpreti.
Soočeni smo bili s kolosalno prevaro.
Kaj je Doyen? Podjetje v Londonu v lasti kazahstanskih mafijcev.
Volk z Wall Streeta je vstopil v nogomet.
Ni šlo za drobiž, temveč za velike vsote denarja.
Ves čas se sprašujete, kdo stoji za tem razkritjem.
Seveda se je sprožil alarm. Imamo mogoče špiclja?
Rekel je: "Očisti nogomet in moje ime."
Nihče ni vedel, kdo počne to in kdo bo naslednji na vrsti.
IGRA SKRIVNOSTI
1. UHAJANJE INFORMACIJ
LIZBONA
Nisem rad preveč medijsko izpostavljen. Cenim zasebnost.
Ne vem, kakšen je vaš scenarij in mi navsezadnje tudi ni mar.
Razen če me boste v svetu nogometa prikazali kot velikega bandita.
Prav, pa dajmo.
NÉLIO LUCAS, IZVRŠNI DIREKTOR DOYEN SPORTSA
Leta 2015 je šlo Lucasu odlično.
Posloval je z vsemi portugalskimi klubi.
Nélio Lucas vodi velik investicijski sklad v nogometu.
Gotovo uživate na plaži za vami, zato hvala, da ste se nam pridružili.
Nélio Lucas je ustvaril podjetje Doyen Sports Investments.
Na začetku so se predstavljali kot nekdo, ki želi pomagati klubom.
Najdragocenejše premoženje klubov so ravno igralci
in to je alternativni način financiranja nakupa tega premoženja.
Kaj potrebuje nogomet? Boljšo in bolj pošteno porazdelitev denarja.
Pošteno tekmovanje, enake možnosti, profesionalnost.
Če je klub hotel kupiti igralca in ni imel denarja,
ni šel v banko, temveč v Doyen, ki je pravzaprav kupil del igralca.
Istega igralca so potem prodali za 20 do 30 milijonov evrov
in Doyen je ogromno zaslužil.
To je bil odličen poslovni model.
Od vseh velikih klubov do samih igralcev in agencij
smo delali z vsemi.
Postali smo najbolj ugledno in najvplivnejše podjetje v panogi.
V samo štirih letih
so v igralce vložili več kot sto milijonov evrov.
Upravljali so tudi posle znanih ljudi, kot so Xavi Hernandez,
Neymar in David Beckham. Neverjeten uspeh v zelo kratkem času.
Jedel je v najbolj dragih londonskih restavracijah.
Vozil je bentleyja, imel jahto, vredno več kot 3 milijone evrov.
Ves čas je bil na mobilcu, potoval z letalom...
Poklical sem lahko kateregakoli predsednika, menedžerja, igralca.
Če je predsednik videl mojo številko, je vedel, da je nekaj pomembnega.
Na mojem WhatsAppu piše, da sem vedno dostopen za dober posel.
Razumel sem panogo in mislim, da sem bil uspešen.
SEPTEMBER, 2015
Spomnim se, kje točno sem bil, ko je na dan prišla novica.
Vračal sem se v pisarno.
Dobil sem sporočilo od brazilskega odvetnika.
Vprašal me je, ali sem videl Footballl Leaks.
Nisem vedel, o čem govori, pa mi je poslal povezavo.
To je bila spletna stran z imenom Football Leaks.
Na njej je bilo nekaj pogodb z igralci.
Objavljene so bile zelo zaupne informacije.
Najprej sem bil pretresen, saj sem ravno pisal knjigo
o trgu z igralci in do takih pogodb je bilo zelo težko priti.
Nenadoma jih je nekdo kar tako objavil na spletu.
To smo imeli za neko vrsto WikiLeaksa.
Stran, na kateri nekdo objavlja zaupne dokumente.
Nismo bili vajeni na dostop do takih dokumentov.
Objavljene so bile podrobnosti, drobne klavzule.
Zdeli so se legitimni.
Na strani je bila tudi izjava.
"Cilj projekta je razkriti skriti del nogometa. Zdaj pa dovolj."
Pisalo je, da želijo osvetliti temno plat nogometnega sveta.
Siti so bili korupcije v nogometni panogi,
navijačem so bili dolžni pokazati pravi obraz nogometa.
Ekipi s spletne strani sem poslal e-pošto, a mi niso odgovorili.
"Skrivnostna stran želi razkriti poslovanje v nogometu"
"John je izjavil, da uničujejo nogomet."
"John" se je odločil, da bo govoril z New York Timesom.
Rekel je, da mu je ime John in da zastopa skupino ljudi,
ki stoji za Football Leaksom.
"John" FOOTBALL LEAKS
Kako ste se počutili, ko je John govoril z New York Timesom?
Bilo je grozno.
"Objavljen dokument, ki v celoti razkriva ceno transferja Martiala"
Ljudje najprej niso dojeli obsežnosti dogodka.
"Football Leaks objavil nekaj Neymarjevih pogodb"
Nenadoma je tako rekoč eksplodiralo.
JANUAR 2016
Za Real Madrid je bilo pomembno le, da je njihov zvezdnik zadovoljen.
Takrat to ni bil Gareth Bale, temveč Cristiano Ronaldo.
Leta pred tem so ga kupili za rekordni znesek.
"Balova pogodba razkriva, da je RM prikril ceno, da bi pomiril Ronalda"
Javno so objavili znesek,
ki je za Garetha Bala znašal okrog 90 milijonov.
Jonathan, mar ni to rekordni transfer?
Nočem se vmešavati. Mi tega ne moremo komentirati.
Ni pa slabo. -90 Milijonov. Veliko, mar ne?
Ne bom komentiral zneska, je pa vreden vsakega centa.
Football Leaks je objavil pogodbo, v kateri piše, da Bale stane
101 milijon evrov.
Smešno, ne? Ne smete razjeziti Cristiana Ronalda.
"Tottenham ne bo objavil izjave o ekonomskem vidiku te pogodbe."
Ko sem prebral podatke, sem bil šokiran in zgrožen.
Mislim, da to ni prav.
"Agent jezen zaradi curljanja informacij in zahteva preiskavo"
To je osebna zadeva, ki se nikogar ne tiče.
"Jonathan dobil velikansko provizijo 14 milijonov funtov"
Še zdaj ne morem priti k sebi, ko pomislim na to.
Nekaj največjih nogometnih imen, kot sta Neymar ali Gareth Bale,
ter nekaj največjih transakcij se je kar tako pojavilo na spletu.
Nastala je panika.
Prvič, nihče ni vedel, kdo to počne.
In drugič, nihče ni vedel, ali bo nemara naslednji na vrsti.
Ko govorite o portugalskem športu, govorite o nogometu.
Ljudje so prilepljeni pred zasloni
in mnogi dajejo prednost nogometu pred družino in delom.
Nogomet je na Portugalskem življenjski slog.
Ljudje gojijo strast do treh največjih klubov
in to so Benfica, Porto in Sporting.
Rodil sem se v svetu nogometa.
Moj prvi spomin se nanaša na FC Porto.
Zato sem svoje življenje zgradil okrog njega.
To sem imel vedno rad. Čarobnost navijanja, bakle, zastave, pesem.
To počnem vsak dan in to je moje življenje. In še vedno sem tu.
Benfica je največji portugalski klub z največjim številom navijačev.
Za njim je Porto.
Ta predstavlja silo s severa, ki nasprotuje kapitalizmu in oblasti.
Benfica je naš največji tekmec.
Zame Benfica predstavlja korupcijo in državo.
Smo kot Izrael in Palestina ali pa Ukrajina in Rusija.
Zelo dobro se spomnim prvega stika.
Med kosilom sem dobil nenavadno e-pošto.
"To so najnovejša navodila, poslana komentatorjem Benfice."
Odgovoril sem: "Kako naj bom prepričan o avtentičnosti materiala?"
Čez nekaj minut sem dobil še eno.
Posnetek zaslona Benficinega e-predala.
Odgovoril sem: "Prav, zdi se resničen. Imaš še kaj?"
"Še veliko."
In tako sem dobil 20 gigabajtov podatkov.
E-pošto sem poslal nekomu, ki ima vpliv na sodnike
in je iz vodstva Benfice.
Trdil je, da Benfica upravlja s sodniki.
Najbolj šokanten pa je bil seznam telefonskih številk, naslovov
in osebnih zadev iz življenja sodnikov.
Njihove ljubice, punce, bivše punce...
Punca tega sodnika, hči tistega tipa in tako naprej.
Res sramotno.
To je zelo resno.
S takimi podatki lahko manipuliraš s sodniki.
Skrajno pretresljivo.
Bili smo soočeni s kolosalno prevaro.
Vedel sem, da imamo eksploziven material.
Naj grem na policijo?
Naj oznanim javnosti?
Ti sodniki so služili Benfici. Kaj naj rečem?
Ne zatiskajmo si oči. To je podkupovanje v korist Benfice.
V pol leta smo razkrili mejle,
ki vsebujejo Benficino prevaro.
Pri Benfici so zahtevali, da me aretirajo v živo med oddajo,
medtem ko sem bral podatke.
To so telefonske številke, ki sem jih blokiral.
Navijači Benfice so me klicali in mi grozili s smrtjo.
Zaradi tega sem se moral z družino preseliti.
Spraševal sem se, kdo pošilja ta material. Mogoče heker?
Očitno zelo dober heker.
Nisem izvedel, kdo mi je poslal. Spraševal sem, a mi ni hotel povedati.
Vedel sem, da je ta človek zelo nezadovoljen s svetom nogometa.
Doyen je bil očitno največji vlagatelj v lastništvo s strani tretje osebe,
ki je prišel od nikoder.
Več smo hoteli izvedeti o njem.
Dobil sem 20 minut z Néliem, s katerim sem res močno želel govoriti.
Bil je na čelu podjetja.
Uglajeni agent.
Lepo oblečen, v zloščenih čevljih, z lepimi zobmi.
Vprašal sem ga, kdo so vlagatelji.
Rekel je, da so to zelo bogati ljudje, ki želijo ohraniti zasebnost.
Tako bogati, da to počnejo samo za zabavo.
Zelo težko je bilo dobiti informacije.
Nekdo me je poklical in rekel, naj si ogledam spletno stran.
Kar tako se je pojavila.
Bilo je zelo čudno.
Ko je bilo vse to objavljeno, se spomnim neke zgodbe.
Objavili so diagram strukture podjetja Doyen.
To so bili holdingi na Malti in delitev sredstev z Néliem Lucasom.
Pomislil sem, da to iščemo že leta.
Seveda so bili vsi na nogah. Kaj se dogaja? Od kod prihaja to?
Kdo počne to? Imamo špiclja?
Je to moja senca? Moja desna roka? Moj odvetnik? Moj informatik?
Kdo je to?
Obiskal sem odvetnike in vložili smo tožbo proti storilcu.
To smo naredili na Portugalskem, saj je bila stran v portugalščini.
Tistega dne, ko smo zadevo prijavili oblastem,
sem prejel prvo e-pošto od človeka iz Football Leaksa.
2. HEKER
PARIZ
Ljudje iz Football Leaksa so nehali objavljati dokumente.
Časopisu "Der Spiegel" so dali ekskluzivni intervju.
"Dragi prijatelji, sledi premor. Razlog za to boste prebrali v Der Spiegel."
Klicali so iz "Der Spiegel" in povedali,
da so stopili v stik s tipom iz Football Leaksa
in da jim je privolil dati veliko informacij.
To je bilo več kot 18 milijonov dokumentov.
Od e-pošte, pogodb in fotografij do posnetkov in razpredelnic.
Nihče ni vedel, koliko dokumentov še imajo
in o kom bodo objavili naslednje dokumente.
V svetu nogometa je zavladal strah.
Te zgodbe so razkrile strukture,
s katerimi so ti ljudje služili denar.
Kazale so na morebitno utajo davkov
s strani enega največjih igralcev na svetu.
DECEMBER 2016
Trenerji, igralci in agenti so s fiskalnim načrtovanjem
na skrajen način želeli plačati čim manj davka.
Z davki so se poigravali Lionel Messi,
José Mourinho in Cristiano Ronaldo.
To je pritegnilo pozornost davčnih uprav po vsej Evropi.
Cristiano Ronaldo se je na sodišču v Madridu izrekel za krivega
glede obtožbe o davčni utaji, ki jo je vložila španska davčna uprava.
Bila sem v Madridu, da bi sledila sojenju.
To je bil zelo napet dan s številnimi informacijami.
Vladalo je veliko vznemirjenje.
Najboljši nogometaš na svetu Cristiano Ronaldo
ni vedel, kaj ga čaka na sodišču.
Cristiano Ronaldo je obtožen utaje davkov.
Plačal bo 19 milijonov evrov, da očisti dosje
in se izogne zaporni kazni.
Lahko si samo predstavljam strah, ki je zavladal v svetu nogometa.
Vsake toliko je prišlo kaj na dan. Nihče ni vedel, kdo bo naslednji.
Vse to je imelo posledice.
"Ronaldo privolil v plačilo 19 milijonov evrov za prevaro"
Bil sem v svoji hiši v Londonu.
Bilo je zgodaj zjutraj.
Od človeka po imenu Artem Lobuzov sem prejel e-pošto.
Nam lahko preberete?
V prvi piše...
"Še veš ne, kaj vse imamo."
"Poznamo celotno operacijo podjetja Doyen."
"Posojila vlagateljev, poslovni model Doyena v Braziliji,
Turčiji in Srednji Aziji..."
"Vse to in veliko več lahko objavimo na spletu."
"Tega res nočeš, kajne? Lahko se pogovoriva."
Seveda je bilo resno.
Nočeš, da bi kdo brskal po tvoji hiši, premetaval spodnje perilo
in hotel dostop do tvojega trezorja.
Nadaljeval je: "Ne želim škoditi tebi ali tvojim sodelavcem."
"Nič nimam proti tebi."
"Celo spoštujem te, da si se tako povzpel na vrh nogometnega sveta."
Moj odgovor: "Ne vem, kdo si, povej pa mi, kaj hočeš."
Poskušal sem dojeti, kdo stoji za tem.
Takoj je odgovoril in to zelo na kratko:
"Velikodušno donacijo, šele takrat bom izbrisal vse podatke."
Vprašal sem ga, kakšna je ta "velikodušna donacija".
"Donacija za tak material znaša od pol do enega milijona evrov."
Pravzaprav sem bil presenečen, da ni zahteval več.
Sprašuješ se, kakšne podatke bi še lahko imel.
Kaj bo objavil?
Pomislil sem: "Prav, gotovo je to kakšen tip iz Rusije,
Kitajske ali Severne Koreje."
Dodal je še nekaj čudnega.
"To lahko rešiva hitro in skrivaj, in to preko odvetnikov."
Mislil sem, da se šali.
Kako so odvetniki lahko vključeni v izsiljevanje
ali v tako operacijo?
Artem Lobuzov je predstavil svojega odvetnika.
Dogovorila sva se za srečanje
na bencinski postaji na obrobju Lizbone.
Izraz "superagent" so si izmislili novinarji.
Ne vem, kaj to pomeni.
Kar zadeva osebnost, sem super.
Vloga agentov v nogometu je kontroverzna.
Oni poganjajo panogo transferjev, vredno sedem milijard dolarjev.
"Najvplivnejši športni agenti: na prvem mestu je Jonathan Barnett"
Kolikor vem, ste najuspešnejši agent na svetu.
Nisem prešteval tujega denarja,
kar pa zadeva številke v poslu, bi rekel, da smo najbolj uspešni.
V središču svetovnega nogometa je peščica ljudi.
Pini Zahavi,
Mino Raiola,
Jorge Mendes
in Jonathan Barnett.
Oni odločajo, kje bodo pristali najbolj nadarjeni igralci.
Gareth Bale je moj najbolj znani klient,
saj sva podrla svetovni rekord. To nas je zavihtelo na sam vrh.
Agenti, ki so desetletja služili velikanske vsote denarja,
niso bili transparentni v zvezi z načinom in vsoto zaslužkov.
To jim je ustrezalo.
Football Leaks je objavil, kolikšne provizije bi lahko dobili,
pa tudi mehanizem, ki stoji za tem. Nekatere stvari so prav grde.
Ena najbolj znanih zgodb, ki jo je objavil Football Leaks,
je bila zgodba o transferju Paula Pogbe
iz Juventusa nazaj v Manchester United.
"Zaradi agentove provizije FIFA preiskuje transfer Pogbe"
Vsota denarja, ki jo je pobral agent Paula Pogbe,
kaže, da je dobil za svojo vlogo pri tem na desetine milijonov evrov.
In to samo za posredovanje.
To je bilo res noro.
Mino je veliko zaslužil. Je zaradi tega pohlepen? Ne bi rekel.
Meni se zdi pameten.
Vsak navijač želi v svoji ekipi najboljše igralce.
Morali bi biti hvaležni agentu, da jih je pripeljal.
Mislim, da gre pri tem samo za zavist.
"Mino Raiola trdi, da je provizija 41 milijonov funtov neoporečna"
Bi rekli, da vam ni mar, kaj si navijači mislijo o vas?
O meni? Požvižgam se na to.
LIZBONA
Nélio Lucas je nekaj tednov komuniciral z Artemom Lobuzovim.
Poslal mi je kontakt odvetnika, ki je bil voljan sesti z nama.
Zelo bizarno.
"Enemu svojih odvetnikov sem vse pojasnil."
"Anibal Pinto"
Policija je rekla: "Določi javni kraj, ki ti ustreza,
in nekdo bo tam, da te zaščiti, če bi do česa prišlo."
Izbral sem bencinsko postajo v Oeirasu.
Hotel sem kraj, kjer so ljudje.
Nisem vedel, ali bo odvetnik prišel in če bo,
ali bo prišel še s kom.
Pomislite, da greste tja, pa te strpajo v kombi
in to je to. Bilo je strašljivo.
Pred bencinsko postajo so bili policisti.
Dva sta bila notri, za bližnjo mizo.
Slišala sta pogovor in po potrebi bi lahko posredovala.
Lahko si samo predstavljate, kako močna čustva so me obšla.
Ne veste, kaj pričakovati.
K sreči je bil to samo sestanek med nama in njegovim odvetnikom.
Pozdravila in predstavila sva se kot vsi normalni ljudje.
Predlagala sta, da iz tega izdelamo dokument.
Poskušala sta najti način, da to ne bi bilo izsiljevanje.
Prekinil sem ga in rekel, da bi rad nekaj povedal.
"Ne razumem, kako bosta izsiljevanja spremenila v pogodbo."
"Zveni bizarno."
Nélio Lucas je hotel Anibala Pinta pripraviti do tega, da bi spregovoril.
Tako bi dobili več sledi
in morda odkrili, kdo stoji za napadi.
Med pogovorom sem mu poskušal povedati...
Rekel sem: "Če je ta tip tako dober, bi ga raje zaposlil,
kot da mu plačujem za molk." Tako sem hotel dobiti več informacij.
In to je vžgalo.
Anibal Pinto mi je malce opisal njegove sposobnosti.
"Tip je mlad in zelo nadarjen računalničar."
"Nikoli ga še niso ujeli. Recimo, da sem mu pomagal
z banko na Kajmanskih otokih, iz katere je pobral denar."
"Uspelo mi ga je rešiti."
To je bilo zanimivo za policijo.
Začeli so ugotavljati številne podobnosti
s primerom, ki se je zgodil dve leti pred tem.
Spraševali so se, ali za tem stoji isti storilec.
3. ŽVIŽGAČ
PARIZ
AVGUST 2018
John je stopil v stik z mano leta 2018.
Po šifrirani poti.
Iskal je odvetnika, saj se je bal, da ga bodo aretirali.
Že 40 let sem odvetnik in zagovarjam žvižgače.
Še vedno sem odvetnik Edwarda Snowdena in Antoina Deltoura,
ki stoji za LuxLeaksom.
Zastopam tudi Hervéja Facianija, ki stoji za SwissLeaksom.
Seveda me je zanimal tudi Football Leaks.
Avgusta 2018 sem odpotoval v Budimpešto.
Hotel sem ugotoviti, kako mu lahko pomagam.
Popila sva pijačo in večerjala.
Obširno sva se pogovorila o primeru.
Pomembno je bilo pridobiti njegovo zaupanje.
Tako mi je jasno povedal,
da želi, da očistim nogomet in njegovo ime.
"Doyen Sports: Nezakoniti posli"
Football Leaks je predstavil Doyen kot pokvarjeno organizacijo.
Objavljali so pogodbe med nami in klubi.
Prikazali so nas v zares slabi luči. Nepošteno slabi.
Edini cilj Doyen Sportsa je bil zaslužek.
Volk z Wall Streeta je vstopi v svet nogometa.
Pogodbe so bile stroge in podrobne.
Če je za igralca prišla ponudba nad določenim zneskom,
ga je klub moral prodati.
Če so igralca prodali za ta znesek, je Doyen dobil 10 do 50 % od zneska,
ki so ga vložili.
Takih pogodb nismo še nikoli videli.
Ob koncu l. 2018 so odkritja pretresla nogomet vse do temeljev.
Dobrodošli v programu. Gre torej za tisoče dokumentov...
Svet nogometa je bil izpostavljen na različne načine.
Kaj mislite, kako bo to pretreslo svet nogometa?
"Football Leaks je Manchester City predstavil kot prevarante"
Manchester City, klub, katerega lastnik je brat vladarja Abu Dabija,
je menda napihnil prihodke.
Ugotovljeno je bilo, da je to naredil na nezakonit način.
Pomembne novice! UEFA se je odločila
hudo kaznovati Manchester City za kršenje finančnih pravil.
"Manchester City v Evropi prepovedan zaradi objavljenih dokumentov"
V tem času je bila objavljena zgodba s katastrofalnimi posledicami
za predsednika FIFE Giannija Infantina.
Šlo je za sestanke med predsednikom FIFE
in takratnim glavnim švicarskim državnim tožilcem.
"Gianniju Infantinu grozi preiskava"
Preiskava Infantina in sestankov še vedno traja.
Še ena pomembna zgodba je bila, da bodo nekateri veliki evropski klubi
ustanovili lastno superligo.
To bi vplivalo na vse evropske navijače.
Pretreslo bi temelje nogometa.
Projekt superlige so uresničili,
a je bil tako slab, da je v 48 urah propadel.
Takrat je bil nogomet najbliže odcepitvi.
"SUPERPOHLEP" "SVOJO DUŠO STE PRODALI"
Javnosti to ni bilo všeč.
Vsi smo slutili, da je v svetu nogometa nekaj gnilega.
Dokumenti, ki so pricurljali, so to tudi potrdili.
Nogomet je zašel na stranpot.
Povsem se je ločil od svojega bistva.
Cilj je, da ekipe ljudem prinesejo veselje.
Namesto tega pa je postal pogosto vulgaren posel,
kjer se srečujeta moč in denar,
in kjer lahko peščica ljudi nacionalnemu športu vzame, kar lahko.
Človek se ves čas sprašuje, kdo stoji za temi objavami.
V tistem času je bilo nogometno vzdušje na Portugalskem dobesedno toksično.
To je podkupovanje sodnikov v korist Benfice.
Poskušali smo izvedeti več o tem, kdo stoji za objavami o Benfici.
Klicali smo razne vire.
Občasno smo slišali kakšen namig, a nam nihče ni povedal njegovega imena.
V začetku septembra 2018 se je končal primer v zvezi z Benfico.
Po tem nam je vir povedal,
naj si ogledamo dodatke k dokumentom.
Vprašali smo, zakaj. Rekel je, da bomo našli ime tipa, ki ga iščemo.
Prav, pa poglejmo.
Zjutraj sem šel na sodišče.
Prosil sem za dovoljenje,
da si ogledam dokumente v zvezi s preiskavo.
To je bila mapa o primeru Benfica.
Bral sem in bral, dokler nisem prišel do strani,
na katerem je bilo ime državnega tožilca.
Opisoval je del preiskave
in sestanek na bencinski postaji.
"Preiskavo je sprožila tožba s strani Doyen Sports Investmentsa
proti neznani stranki."
"Prijava Nélia Lucasa proti Artemu Lobuzovu."
"Osumljenec je identificiran."
Potem sem videl ime... Rui Pinto.
Tako sem izvedel za Ruia Pinta.
Njegovo ime je bilo v javnem dokumentu.
Imate časopis? Ga lahko vidim? - Seveda. Ga še niste videli?
Naslov je: "Heker, ki je ukradel Benficine skrivnosti"
Spodaj je kratko besedilo, ki pravi, da je informatični genij,
ki je ustvaril Football Leaks na podlagi informacij o Doyenu, RM,
Portu in Sportingu in ga preiskujejo na Portugalskem in v Španiji.
Izvedeli smo, da je to mladenič iz Porta, ki živi v tujini,
in da je na področju informatike samouk.
Danes govorimo o naslovnici "Sabada".
Človek, osumljen za krajo podatkov Benfice, je portugalski heker.
Ko smo objavili zgodbo, je bila tedne v časopisih.
Rui Pinto je povezan z nastankom Football Leaksa.
Leta 2015 je začel vznemirjati podjetja in klube.
Mesece so prisluškovali očetu in sestri Ruia Pinta.
Nekega dne so na očetovem telefonu prestregli sporočilo
o nakupu letalskih vozovnic za Madžarsko oz. Budimpešto.
BUDIMPEŠTA JANUAR 2019
Očetu in mačehi so sledili
od letališča do njegovega stanovanja v Budimpešti.
Ruia Pinta je zgodaj zjutraj presenetila madžarska policija
z evropskim nalogom za njegovo aretacijo,
ki so ga izdale portugalske oblasti.
Aretacija ustanovitelja Football Leaksa je bila svetovna novica
zaradi neverjetnih zgodb, ki so krožile več let.
Pozdravljeni, jaz sem Rui Pinto oz. John, žvižgač Football Leaksa.
Ja.
John, Rui Pinto in Artem so ena in ista oseba.
Fant, postrižen na ježka, je ustanovitelj Football Leaksa.
Nisem mogel verjeti.
Veste, precej smešno je, da je mulec
povzročil tak kaos.
Študent s frizuro na ježka, nahrbtnikom
in obrazom nedolžnega otroka.
Ni ustrezal podobi človeka,
ki bi v svet nogometa vnesel tolikšen kaos.
To je to, kar občudujem. Ko si predstavljate hekerja,
si predstavljate tipa v kleti,
ki vdira v zapletene varnostne sisteme.
Kar je naredil on, pa je bilo čisto preprosto.
Naredil je "phising".
Ljudem je pošiljal e-pošto. Računalnika ne obvlada vsak.
Prejel sem e-pošto športnega direktorja FC Porta,
ki je hotel deliti datoteko z informacijami o igralcih.
Nekdo pošlje e-pošto s prilogo in povezavo,
ki se zdi verodostojna, in ljudje kliknejo.
Zdelo se mi je verodostojno, pa sem kliknil in odprl datoteko.
Na logičen in preprost način
je našel najšibkejšo točko v informacijskem sistemu.
Ko sem kliknil, sem mu odprl vrata.
Vstopil je in vzel, kar je hotel.
Vendar so ga ujeli.
Portugalske oblasti so izdale evropski nalog za aretacijo,
da bi ga izročili Portugalski.
Vedeli smo, da ga bodo hitro posedli na letalo.
Marca 2019 so ga izročili Portugalski.
Sodnik ga je zaslišal in do sojenja poslal v pripor.
Začelo se je novo poglavje te sage, te žajfnice.
Poslali so ga v zapor.
BRUSELJ
William Bourdon, s katerim sem sodelovala v prejšnjih primerih,
je prišel k meni v pisarno v evropskem parlamentu.
Rekel je: "Poslušaj, poklicali so me, da branim nekega mladeniča,
ki so ga aretirali na Madžarskem."
"Menda je ustanovitelj Football Leaksa."
"V zapor gre, sodili pa mu bodo na Portugalskem."
Rekla sem: "Portugalska ni nič ukrenila v zvezi s pranjem denarja
in utajami davkov, za katere smo izvedeli preko Foootball Leaksa,
zdaj pa se bomo spravili na fanta, ki je razkril nezakonite posle?"
William je rekel: "Na Portugalskem bom potreboval dobrega odvetnika,
da mi pomaga v tej zadevi."
Zato sem Williama povezala s Franciscom Texeirom da Moto.
Z Williamom Bourdonom sva sklenila,
da bi bilo pametno, da sodelujeva.
Ko je bil v zaporu, sva ga obiskovala enkrat ali dvakrat na teden.
Ni bil zadovoljen s stanjem v nogometu.
Menil je, da lastništvo tretjih strank uničuje nogomet.
Za to je krivil vse, kar je skrito očem javnosti
in se odločil to obelodaniti.
Portugalci so bili vznemirjeni. Imenovali so ga heker in podobno.
Prikazovali so ga zelo negativno.
Ves čas sem spraševala,
kako so portugalske oblasti lahko sprejele tožbo s strani Doyena
in začele pregon proti Ruiu Pintu?
APRIL 2019
Druga nagrada gre osebi, ki trenutno sedi v portugalskem zaporu.
V tistem času je neka politična skupina v evropskem parlamentu
dajala nagrade žvižgačem.
On je ustanovil Football Leaks.
Šla sem tja, saj je bil med nagrajenimi tudi Rui Pinto.
Nekaj vplivnežev je hotelo prikriti resnico o korupciji v nogometu.
To je nesprejemljivo.
Vsi navijači, predani vrednotam športa in ne denarju,
bi morali podpreti Ruia Pinta.
Ker Rui Pinto ni mogel biti tam,
so me prosili, da mu izročim nagrado.
Prosila sem za dovoljenje, da ga obiščem v zaporu.
Mislim, da je bil vesel in to dojel kot pravo priznanje,
da del družbe zares ceni, kar je naredil.
Ko sem ga spoznala, sem bila presenečena.
Videti je bil veliko mlajši, kot je bil.
Imel je smešno frizuro.
Bil je zelo resen
in zelo prepričan v pomen tega, kar je naredil.
Moral sem biti del nečesa večjega.
Moral sem nekaj spremeniti.
K sreči sem imel priložnost
zbrati obsežno količino dokumentov v zvezi z nogometom.
Po tem sem se odločil...
Da bom poskušal razkriti slabe stvari.
Bila sem...
...navdušena nad otrokom. Zares navdušena.
"OSVOBODITE RUIA PINTA"
Počasi se je začelo javno mnenje spreminjati.
Spomnim se, kaj se je dogajalo na nekaterih stadionih.
"HVALA, RUI PINTO"
"DRŽI SE, RUI PINTO"
"Osvobodite Pinta"
Ljudje so vpili; "Osvobodite Pinta!"
Zato, ker obstaja skupnost igralcev, ki se zaveda,
da je zaradi svojih dejanj pravzaprav prijatelj nogometa.
"NOGOMET JE ZAME IN ZA RUIA IN NE ZA JEBENO INDUSTRIJO!"
Rui Pinto je bil v začasnem priporu.
Bilo je veliko protestov, na katerih so zahtevali, da ga izpustijo.
"OSVOBODITE RUIA PINTA!"
Na facebooku sem zasledil, da bodo protesti za Ruia Pinta.
Govoril sem z organizacijo, da bi povezali 200 do 300 navijačev Porta.
Pridružili smo se jim ne le kot prebivalci, temveč tudi kot navijači.
Človeka, ki je naredil nekaj dobrega za nogomet, so kaznovali.
Mislim, da bi moral Rui Pinto dobiti odlikovanje kot nacionalni junak,
ker je vse to obelodanil.
V zaporu je bil več kot eno leto.
Bil je jezen in pretresen, da so oblasti prisluhnile prijavi lopovov
in lovile žvižgača, namesto da bi lovile lopove.
Zame in za Football Leaks je pomembno, da so dokumenti avtentični.
Briga me, kje sem jih dobil. Žvižgač sem in moral sem jih objaviti.
Samo to je pomembno.
4. OLIGARHI
Ko sem izvedela,
da je Doyen glavni tožnik Ruia Pinta,
sem se odločila, da bom samostojno raziskala Doyen.
Ugotovila sem, da podjetje nima sedeža na Portugalskem,
pač pa na Malti, kar je takoj sumljivo.
Na čelu podjetja je Portugalec Nélio Lucas.
Malta je v Evropski uniji. Ni prepovedano in ni zločin
izkoriščati davčno učinkovitost,
da bi optimizirali rezultate svojega dela.
Če lahko plačam 5 namesto 10, zakaj bi plačal 10?
Iz nekega razloga obstaja tudi ta način. Nisem si ga izmislil jaz.
Kaj je imel proti nam? Nič.
Rekli so lahko samo: "Ti tipi veliko služijo."
Nismo se ukvarjali z drobižem, temveč z resnimi vsotami.
Poskušali so ugotoviti, kdo stoji za vsem tem
in od kod prihaja denar.
Na sodišču sem bil priča proti Ruiu Pintu.
Tistega dne, ko sem šel pričat,
mi je sodnik rekel: "Pojasnite, kako vaši partnerji služijo denar."
Neumno vprašanje. Odgovoril sem: "Kot prvo ne vem, kako služijo."
"Tega mi ni treba vedeti."
Zanimivo vprašanje je, kdo stoji za Néliem Lucasom.
V dokumentu s Football Leaksa piše:
"Nélio Lucas mora biti edini obraz Doyena."
Nihče ne sme vedeti, kdo stoji za njim.
Za njim stoji namreč kazahstansko turška družina oligarhov
po imenu Arif.
Ko sta padla Berlinski zid in ZSSR,
so obogateli z mineralnimi viri.
Zgradili so veliko in skrivnostno cesarstvo.
Labirint "offshore" podjetij v najhujših davčnih oazah po svetu.
Izmed štirih bratov je edino Tevfik Arif medijska osebnost.
Najprej je imel sedež v Turčiji, potem se je preselil v ZDA.
Tam je začel skupaj z Donaldom Trumpom vlagati v nepremičnine.
"POROČILO OŽJEGA OBVEŠČEVALNEGA ODBORA"
Kongres ZDA je pred kratkim ugotovil, da je to organizacija, ki pere denar
za rusko mafijo.
Mislili so, da je nogomet dobra investicija.
Odločili so se, da bodo imeli v Londonu poslovalnico,
ki so jo poimenovali Doyen Sports.
V začetku leta 2010
je Tevfik Arif rekel sinu Arifu Efendiju, naj gre v London,
kjer bo z Néliem Lucasom vodi Doyen Sports.
Zaradi družinske preteklosti in njenih zvez
mislim, da vsakdo takoj pomisli
na nekaj neznanega in bizarnega.
Takoj si predstavljajo može z dolgimi bradami in kalašnikovkami.
Vendar ni tako. To so ljudje v oblekah, ki vlagajo velike vsote.
Preprosto želijo svoj denar čim bolje vložiti.
Policijo je k lovu na Ruia Pinta spodbudil
sestanek med Néliem Lucasom in Anibalom Pintom.
Anibal Pinto je omenil, da je zastopal svojega klienta
že v neki prejšnji preiskavi.
Hekiral je namreč banko.
Nekaj let pred Football Leaksom je nekdo vdrl v strežnik
"offshore" banke Caledonian na Kajmanskih otokih.
Rui Pinto je 18. septembra vdrl v strežnik banke Caledonian.
Z računov strank je na svoj račun v Lizboni prenesel 16.000 dolarjev.
Banka sploh ni opazila prenosa.
Novembra je še enkrat vdrl v strežnik banke Caledonian
in prenesel 310.000 dolarjev.
Ta račun pa je bil del pokojninskega sklada.
Takoj so opazili, da manjka 310.000 dolarjev.
Rui Pinto je najprej trdil, da nima nič s tem in da je to njegov denar.
Potem je priznal, da 310.000 dolarjev ni njegovih.
Denar je vrnil, toda za znesek 46.000 dolarjev je trdil, da je njegov.
Njegov odvetnik Anibal Pinto se je sestal z odvetniki banke
in rekel: "Prav, pojdimo na sodišče. Vaše kliente bom povabil za priče
in ves svet bo zvedel za vdor v bančni strežnik."
Odvetniki so takoj rekli: "Prav, se bomo že dogovorili."
Rui Pinto je vrnil polovico od 46.000 dolarjev
in to je bilo to v sodnem smislu.
To je na Portugalskem zaključen primer.
Dosje Ruia Pinta je čist.
Toda v banki Caledonian so nam povedali nekaj o njegovi preteklosti.
Ne ustreza namreč zgodbi, ki jo je povedal o sebi
kot o žvižgaču in Robinu Hoodu v nogometni panogi.
"Kršitev korespondence, hekiranje,
IT-prevara, nezakonit dostop, nezakonit nadzor..."
Banka Caledonian ga je opisala kot nekoga,
ki je vdrl v "off shore" banko, da bi si prisvojil denar.
In hotel obogateti.
Ta temna plat njegove zgodbe ne ustreza ostalemu.
To je protislovje. Vidite tipa, ki je zelo vešč.
Za to, kar je storil, moraš imeti znanje.
Istočasno pa ni ravno bister.
Vzame denar iz banke in ga prenese na svoj račun.
Daj, človek. Vsaj sled bi lahko malo zakril.
Izvedeli smo, da Doyen Sports ni zanimala kariera igralcev,
v katere je vlagal denar. Zanje so bili igralci le blago.
Ko je denimo brazilska reprezentanca prišla
v polfinale na svetovnem prvenstvu leta 2014,
so člani Doyena napisali: "Črnuh Neymar nam bo prinesel denar."
Še en primer je igralec Radamel Falcao.
Leta 2013 se je odločil oditi v Monako.
Z njegovo prodajo so dobro zaslužili, a so hoteli še več.
Objavili so sporočila med vami in Arifom. Prebral jih bom. -Prav.
Za Falcaua ste rekli: "Tepec je odšel v Monako. Konec kariere."
To je bila komunikacija med mano in njim.
Če bi jaz imel dostop do sporočil med vami in vašimi prijatelji,
bi gotovo našel kaj, za kar ne bi hoteli, da pride v javnost.
Kot bi v restavraciji komentiral dekle: "O, dobri joški, dobra rit."
To preberete izven konteksta in pomislite, kako se tip izraža.
Iz dokumentov vidimo tudi, da v Doyen vodijo prostitutke.
Nélio Lucas in Arif Efendi na WhatsAppu govorita o tem.
Zaradi diskretnosti jih Arif Efendi imenuje nogometašice.
"Takoj pokliči nogometašice. Ne zapravljaj časa, kot sinoči
bova ostala praznih rok."
Nélio: "Pojdi domov in prinesi 2500 funtov, ki sem jih dal za te mrhe."
Arif: "Prinesel ti jih bom."
Jaz s tem nimam nobene zveze. Nikakršne.
Vi kar raziščite.
Prav. Mi lahko opišete vašo pot v Miami avgusta 2013?
Avgusta 2013 je bil v Miamiju promocijski turnir
z velikimi evropskimi moštvi.
Pot kot vsaka druga. Tja sem šel gledat tekme.
Njegov cilj ni bil gledati tekme,
temveč je nameraval prodati igralca, v katerega je vložil.
To je bil Francoz Geoffrey Kondogbia.
V pogodbi je zapisana odkupna klavzula za 20 milijonov evrov.
Nélio Lucas je naredil vse, da bi prodal Kondogbio.
Vem, ker sta o tem govorila preko WhatsAppa.
Nélio: "Ubijam se, da bi našel nekoga, ki bi plačal Kondogbijevo klavzulo."
Arif: "Manchester United?"
Nélio: "Ne."
Arif: "Naj plačajo 15 milijonov." 25 so dali za usranega Andersona.
Nélio: "Vem."
Nekega dne je Nélio Lucas pisal Arifu Efendiju.
Nélio: "Včeraj je bilo super. Ven sem peljal nekaj predsednikov,
prišel je tudi Florentino. Snel je kravato in plesal."
Arif: "Neverjetno."
Rekel je, da je Florentino Perez, predsednik Real Madrida,
snel kravato, se zabaval in plesal.
V klubu smo pili in se zabavali. Prijatelji počnejo to.
Veseli me, da je užival.
Zanimivo pa je, kar se je zgodilo naslednji dan.
Družina Arif ima na otoku Fisher velikansko hišo.
To je otok za milijarderje blizu Miami Beacha.
Nélio Lucas je Arifu Efendiju poslal sporočilo.
Nélio: "Če smem, bi v hišo pripeljal punce
za Florentina, Galliania in druge direktorje."
Sporočilo jasno kaže, da je šlo za spolno zabavo,
da je hotel pripeljati prostitutke in povabiti Florentina Pereza.
Arif: "Naredi, kar moraš."
"Vzemi mojo sobo. Veliko jih je bilo tam že pokavsanih. Tam je duh."
Nélio: "Bom kar jaz v njej."
Arif: "Vidiš? Duh seksa te je privabil."
Nélio: "Hahaha."
Arif Efendi svojega očeta Tevfika kliče "Skip".
Nélio pravi:"Florentinu bom dal Skipovo sobo."
Arif mu odgovori: "Ampak za 20 mio evrov. Za Kondogbio."
Nélio: "Zato pa moram poskrbeti zanj."
Ta sporočila mi niso znana. Ne vem, kje jih je dobil.
Vsekakor niso moja.
Če bi hotel narediti to, ne bi potreboval nobenega dovoljenja.
To je kot v filmu. Lepo je, ko pa vnesete še spolni prizor,
film postane zanimiv.
Lahko bi se malo bolj potrudila in si izmislila boljšo zgodbo.
Florentino Perez je ostro zanikal, da bi sodeloval na tej zabavi.
V drugem sporočilu dan pozneje
je Nélio Lucas napisal Arifu Efendiju,
da Florentina zanima igralec, a da bi plačal samo 15 milijonov.
Na koncu je 20 milijonov bil pripravljen plačati AS Monaco
za Kondogbio.
5. KONČNICA
SEPTEMBER 2020
September, 2020. Prvi dan sojenja Ruiu Pintu v Lizboni.
Veliko ljudi je.
Sodna dvorana je bila polna. Na desetine novinarjev z vsega sveta
je pred sodiščem čakalo, da se začne sojenje.
Vsepovsod je bila policija.
Mimoidoči so poskušali izvedeti, kaj se dogaja.
Kdaj bo Rui Pinto dal izjavo?
Nisem zločinec, sem resen človek in pošten odvetnik.
To je bil v državi velik dogodek.
Ruia Pinta so obtožili za 90 zločinov, med drugim tudi za izsiljevanje.
Grozila so mu leta zapora.
Rui Pinto predstavlja svet, osvobojen korupcije.
Ne ženejo ga pohlep ali lastni interesi.
Bori se za boljšo družbo.
Ni vstopil skozi glavni vhod, temveč skozi garažo.
Na sodišču je imel na sebi pancirko.
Na Portugalskem do tedaj še niso videli takih varnostnih ukrepov.
Istočasno je bilo tudi sojenje proti terorizmu.
Nekaj jih je bilo obtoženih, da so člani Islamske države,
pa varnostni ukrepi vseeno niso bili tako strogi.
Ljudje so zaradi njega izgubili veliko denarja.
Uničen je bil njihov ugled.
Jezni so, da je na dan prišla zaupnost njihovega poslovanja.
Če razjezite toliko ljudi,
vam bo nekdo od njih morda želel škodovati.
Znanje je moč. Torej ljudje, ki imajo moč,
poskušajo drugim preprečiti, da pridobijo znanje.
Mislim da je Rui odprl okno v družbo, ki ga ne bi smel odpreti.
Obtožili so ga za 90 zločinov.
Nedovoljen dostop, kršitev korespondence,
nezakonit dostop, informacijska sabotaža...
Heker je na sodišču izjavil, da se nima za hekerja,
temveč za žvižgača, ki je obelodanil veliko podatkov,
brez katerih ne bi mogli sprožiti preiskav
ne samo na Portugalskem, temveč tudi v drugih evropskih državah.
Hvala, da me poslušate. Moje ime je Edward Joseph Snowden.
Končni rezultat žvižgaštva se odraža v posledicah tega dejanja.
Rui Pinto je Edward Snowden v boju proti korupciji.
V primeru Ruia Pinta ni dvoma, da so objavljene zgodbe
vsekakor vzbudile interes javnosti. Upam, da se strinjate.
Tako odličnega žvižgača je treba zaščititi.
Sodnik mora v njem videti nekoga, ki se je žrtvoval
za interes javnosti.
Mislim, da Snowdena žalimo, če ga primerjamo z Ruiem Pintom.
Ne moremo ju primerjati. Preprosto ne moremo.
Obramba žvižgača me malce skrbi.
Misel, da lahko nekdo vstopi v vašo hišo in vidi, da niste dober človek
in odide... - To ne gre tako.
Cilj ne opravičuje sredstev.
Ste ga kdaj vprašali, od kod mu informacije ali vam je bilo vseeno?
Vprašala sem ga, a nikoli ni prav jasno povedal.
Zato nisem vztrajala.
Kako je Rui Pinto prišel do materiala?
To me ne skrbi. Tega mi kot odvetniku ni treba vedeti.
Podrobnosti njegove pustolovščine me ne zanimajo tako zelo.
Ne brigajo me.
Kaj bi se s tem spremenilo?
Prvi dan na sodišču je Rui Pinto rekel, da ni heker, temveč žvižgač,
in da v zameno za podatke nikoli ni zahteval denarja.
Izsiljevanje podjetja Doyen je glavni zločin, za katerega mu sodijo.
Pomemben del sojenja je ravno poskus izsiljevanja.
Ne ustreza zgodbi, ki jo Rui Pinto pripoveduje o sebi.
To so poskušali prikazati kot borbo Davida proti Goljatu.
Možje iz Doyena so zločinci, polni denarja.
Ta pa je ubožec, ki se bori proti njim in jih poskuša razkriti.
Ne moremo zanemariti izsiljevanja.
Rekel je, da želi očistiti nogomet.
Če je v nekem trenutku poskušal zaslužiti s svojo sposobnostjo
dostopa do podatkov, do katerih ne bi smel, si je umazal ime.
To bi bil za projekt Football Leaks "izvirni greh".
Nikoli ni imel namena sprejeti denarja.
To je bila samo igra.
In odločil sem se poigrati z njimi.
Kontaktiral sem Nélia Lucasa.
"Velikodušna donacija. Potem bom izbrisal vse podatke."
Rekel sem, da imam neke dokumente o Doyenu.
Hotel sem videti njegov odziv,
videti, koliko jim pomenijo ti dokumenti.
Hotel sem vedeti, kako daleč so pripravljeni iti.
"Velikodušna donacija bi bila od pol do enega milijona evrov."
Pretvarjal se je, da je voljan sprejeti denar.
Tako je razkril njihov strah.
Če ste nekomu voljni plačati,
pomeni, da ne želite, da nekaj razkrije.
Če obstaja nekaj, kar Pinta ne zanima, je to denar.
Ne zanima ga.
Nobenega smisla ne vidim v tem, da je hotel samo videti,
koliko denarja je bilo podjetje Doyen voljno plačati.
Imamo e-pošto, ki sta si jo pisala Rui Pinto in Anibal Pinto.
Od Ruia Pinta za Anibala Pinta Predmet: Davek
"Spoštovani g. Anibal, lahko odprem offshore podjetje. Denimo na Malti."
Govorila sta o odprtju računa na Malti.
"Izvedel sem, da je davek na Malti samo 5 %."
Tako bi bilo zanj ugodneje.
"Če z Néliem podpišete pogodbo, vam ne bo treba plačati davka."
Ironično je, da se bori proti temu, da ljudje plačujejo manjši davek.
Saj je tudi sam želel plačati manj davka na Malti kot na Madžarskem.
Mislim, da je bil Rui Pinto odličen.
Portugalcem in svetu je pomagal
dojeti, kaj se dogaja v nogometu.
Uspelo mu je sesuti celoten sistem.
Ko pride ven, ga bom povabil, da bo ob meni stal na nogometni tekmi.
Vsi mu bomo ploskali in se mu zahvalili za to, kar je storil.
Po zaslugi Ruia Pinta določeni nezakoniti posli
nekaterih akterjev v nogometu niso več mogoči.
Spomnite se vsega, kar so pisali o meni.
Označili so me za zločinca, kot da delam za zločinsko organizacijo.
Človek ne more spati, postane živčen,
izgubi poslovne priložnosti.
Tip, ki je vodil Doyen, ne bom omenjal njegovega imena,
se je grozno obnašal v svetu nogometa.
V nekaj državah so sprožili preiskave.
Umazani triki v svetu nogometa so prišli v javnost.
Kako so sprejeli te zgodbe?
Iskreno? Briga jih.
To se vrti po novicah nekaj dni,
a že naslednji vikend
Cristiano zabije dva gola in vse potihne.
"PRODALI STE DUŠO"
Paradoks te zgodbe je naslednji.
Ko se je začelo sojenje, se je na nek način zdel kot zaščitena priča.
Istočasno pa ga imajo za zločinca.
Veliko škode je naredil meni, mojemu podjetju in moji družini.
Upam, da bo plačal za to.
Prepričan sem, da bo moral plačati.
Na začetku je bila motivacija bržkone finančna.
Ampak mislim, da se je na koncu to spremenilo.
Mislim, da je na koncu res želel razkriti vse, kar se mu ni zdelo prav.
To sta dve njegovi različici. Zločinec in junak.
V glavi imate pravo dilemo.
Spoznate, da svet ni zares črno-bel.
Nič ni povsem dobro ali povsem slabo.
V okolju, v katerem delujemo, obstaja nekakšen nered.
Rui Pinto je zavrnil intervju za film. Obtožen je 90 zločinov.
Dve leti po začetku snemanja sojenje še vedno traja.
Sodbo pričakujejo jeseni 2022.
Podjetje Doyen Sport so zaprli leta 2017.
Nélio Lucas še vedno vzdržuje zveze v nogometu.
Ob tem upravlja tudi z investicijami v rudarstvo, nepremičnine in start-upe.
Arif Efendi je zavrnil intervju za film.
Zanikal je obtožbe o pranju denarja in povezavo z rusko mafijo.
Sporočila, prikazana v filmu, je imenoval za lažne trditve,
saj so izvzeta iz konteksta.
Zdaj vodi drugo športno agencijo v Londonu.
Benfica ni komentirala vsebine hekirane e-pošte.
Trdi, da so do nje prišli nezakonito in da so jo narobe prikazali.
Zaradi objavljene e-pošte so kaznovali FC Porto.
Mino Raiola je zavrnil intervju za film.
Umrl je aprila 2022.
Florentino Perez zanika, da je bil na otoku Fisher v hiši Arifovih.
"Der Sipegel" in EIC sta nam posredovala dokumente Football Leaksa.
E-pošta in sporočila v filmu so zaradi jasnosti skrajšani.
MEDIATRANSLATIONS